Llista i classifica les entitats que s'esmenten al text:
Emília Baró i Sanz (Barcelona, 22 de juny de 1884 - 2 de novembre de 1964) fou una actriu teatral catalana de llarga trajectòria professional, que estigué casada amb el periodista, actor i traductor Carles Capdevila. La seva germana Antònia fou també actriu. Emília Baró i Sanz va iniciar-se en el teatre a la infantesa, com la seva germana Antònia, filles de Lluís Baró i Roig, natural de Tarragona, i de Rita Sans i Solanas, de Sant Pol de Mar. Va debutar als 12 anys i amb disset ja va actuar al Teatre Íntim, en petits papers en els muntatges d'Interior, de Maurice Maeterlinck, i Blancaflor, d'Adrià Gual, el 1899. L'any següent, va passar al Teatre Romea, on treballaria diverses temporades. L'any 1904 va anar a Madrid amb la companyia d'Enric Borràs. Posteriorment, de nou a Barcelona, va treballar com a actriu destacada dels Espectacles i Audicions Graner, al Principal, amb papers principals, com el de Maria a La santa espina (1907), de Guimerà, o també Rosina a El barber de Sevilla, de Beaumarchais, traduïda per Carles Capdevila i Recasens, el seu marit. Va ser protagonista en obres del teatre català, com ara Sainet trist, d'Àngel Guimerà, Nausica (1912), de Joan Maragall i L'auca del senyor Esteve (1917), de Santiago Rusiñol. Així mateix, va actuar en obres universals, com Prometeu encadenat, d'Èsquil; L'avar, de Molière, o Els teixidors de Silèsia, de Gerhart Hauptmann. Va ser primera actriu les dues temporades del Sindicat d'Autors Dramàtics Catalans (1912-1913). Va actuar amb èxit a les sales més importants de l'escena barcelonina: el Teatre Principal, el Romea i el Novetats. Emília Baró va contribuir a la represa del teatre català durant la postguerra actuant en obres de Josep Maria de Sagarra, com L'hereu i la forastera (1948), Les vinyes del Priorat (1950), L'alcova vermella (1952), L'amor viu a dispesa (1952) o El senyor Perramon (1960), la coneguda adaptació de L'avar de Molière feta per Sagarra i protagonitzada per Joan Capri. També va excel·lir com a actriu de caràcter fins pocs anys abans de morir. Per a l'historiador teatral Francesc Curet, Emília Baró és una “primera actriu absoluta”, que descriu així: “es caracteritzava per una finor d'esperit i una suavitat de forma, dots que amorosia amb la seva veu clara i cristal·lina, d'una agradosa musicalitat” (1967: 518). Per a Núria Espert, Emília Baró va ser qui va despertar la seva vocació teatral, gràcies a la credibilitat que despertaven les seves actuacions.
Emília Baró i Sanz : actor_o_director, Barcelona : Entitat_Geopolítica, Carles Capdevila : persona, Antònia : actor_o_director, Lluís Baró i Roig : persona, Tarragona : Entitat_Geopolítica, Rita Sans i Solanas : persona, Sant Pol de Mar : Entitat_Geopolítica, Teatre Íntim : organització, Maurice Maeterlinck : artista_o_autor, Blancaflor : cultura, Adrià Gual : artista_o_autor, Teatre Romea : organització, Madrid : Entitat_Geopolítica, Enric Borràs : actor_o_director, Espectacles i Audicions Graner : cultura, Principal : organització, Maria : producte, La santa espina : cultura, Guimerà : artista_o_autor, Rosina : persona, El barber de Sevilla : música, Beaumarchais : artista_o_autor, Carles Capdevila i Recasens : actor_o_director, Sainet trist : cultura, Àngel Guimerà : artista_o_autor, Joan Maragall : artista_o_autor, L'auca del senyor Esteve : obra_escrita, Santiago Rusiñol : artista_o_autor, Prometeu encadenat : cultura, Èsquil : artista_o_autor, Molière : artista_o_autor, Els teixidors de Silèsia : cultura, Gerhart Hauptmann : artista_o_autor, Teatre Principal : organització, Romea : organització, Novetats : organització, Emília Baró : actor_o_director, Josep Maria de Sagarra : artista_o_autor, L'hereu i la forastera : cultura, Les vinyes del Priorat : cultura, L'alcova vermella : cultura, El senyor Perramon : cultura, Sagarra : artista_o_autor, Joan Capri : actor_o_director, Interior : cultura, Nausica : cultura, L'avar : cultura, Sindicat d'Autors Dramàtics Catalans : organització, L'amor viu a dispesa : cultura, Francesc Curet : persona, Núria Espert : actor_o_director